Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
11. decembra 2002
K materiálu č. 8372/2002
K bodu č. 1	
     

S T A N O V I S K O

k návrhu poslanca Národnej rady Slovenskej republiky Jána Drgonca na vydanie zákona, ktorým sa mení a dopĺňa zákon Národnej rady Slovenskej republiky č. 1/1993 Z.z. o Zbierke zákonov v znení neskorších predpisov (tlač 95)    

I
Návrh poslanca Národnej rady Slovenskej republiky Jána Drgonca na vydanie zákona, ktorým sa mení a dopĺňa zákon Národnej rady Slovenskej republiky č. 1/1993 Z.z. o Zbierke zákonov v znení neskorších predpisov predkladá na rokovanie vlády SR podpredseda vlády a minister spravodlivosti.
II
Cieľom návrhu zákona je dať do súladu zákon č. 1/1993 Z.z.  o Zbierke zákonov s Ústavou Slovenskej republiky pokiaľ ide o uverejňovanie výsledkov referenda v zbierke zákonov a zároveň vypustiť zo zákona ustanovenie týkajúce sa uverejňovania doložky prednosti medzinárodných zmlúv.
III
Návrh zákona svojou problematikou nepatrí medzi prioritné oblasti aproximácie podľa článku 70 Európskej dohody o pridružení, Národného programu pre prijatie acquis communautaire, Partnerstva pre vstup, úloh vyplývajúcich zo screeningu a negociačnej pozície a nie je ani predmetom odporúčaní podľa Bielej knihy. Návrh zákona je v práve ES/EÚ upravený v primárnom práve, a to v článku 254 Zmluvy o založení Európskeho spoločenstva.
IV
	Odbor aproximácie práva SIAP ÚV SR neuplatňuje z pohľadu aproximácie práva k návrhu zákona žiadne pripomienky.

Bratislava	06.12.2002	
Vypracoval:	Mgr. Zuzana Rybárová
	
Tel.:	57295608

JUDr. Mária Krošlákovágenerálna riaditeľka